stanford-oval/wikipedia huggingface dataset:
ניו אורלינס פליקנס
היסטוריה > 2002–2005: השנים הראשונות בניו אורלינס

משחקה הרשמי הראשון של ניו אורלינס התקיים ב-30 באוקטובר 2002 כשההורנטס אירחו את קבוצת יוטה ג'אז, שהוקמה כ"ניו אורלינס ג'אז" בעונת 1974/1975. במחצית המשחק, אשר התקיים בניו אורלינס ארנה, נערך טקס הפרשת גופיית המשחק של שחקן העבר פיט מרוויץ', ששיחק עבור ניו אורלינס ג'אז בשנים 1974–1979. הפורוורד פי. ג'יי. בראון קלע את הנקודות הראשונות בתולדות המועדון, במשחק בו ניצחו ההורנטס בתוצאה 100-75. במשחק האולסטאר 2003 ייצג את ההורנטס כוכב הקבוצה ג'מאל משבורן, בהשתתפותו היחידה בקריירה במשחק הכוכבים. את העונה סיימו ההורנטס במאזן ניצחונות חיובי 35–47 שהציב אותם במקום החמישי בטבלת המזרח. בפלייאוף הפסידה ניו אורלינס לפילדלפיה 76' בתוצאה 2–4, מה שהביא לפיטוריו של מאמן הקבוצה פול סיילאס. גם בסיום עונת 2003/2004, תחת המאמן טים פלויד, דורגה הקבוצה במקום החמישי במזרח, עם מאזן 41-41, והיא הודחה על ידי מיאמי היט בסיבוב הפלייאוף הראשון, בתוצאה 3–4.
לקראת עונת 2004/2005 מונה ביירון סקוט למאמנה הראשי של הקבוצה, במקומו של טים פלויד שפוטר לאחר עונה אחת בתפקיד. בעקבות הצטרפותה לליגה של שארלוט בובקאטס שונה מבנה חלוקת הבתים של ה-NBA, וההורנטס שובצו לבית הדרום-מערבי שבאזור המערבי. לפני תחילת העונה עבר משבורן ניתוח בברכו הימנית בשל פציעה, שבדיעבד סיימה את הקריירה של השחקן כבר אז, בגיל 31. לאחר פתיחת עונה חלשה, בעקבות פציעות של שחקני מפתח נוספים כבארון דייוויס וג'מאל מגלור, שלחו ההורנטס בטריידים שונים את דייוויס לגולדן סטייט ווריורס ואת דייוויד וסלי ליוסטון רוקטס. ללא ארבעת שחקניה המובילים דאשתקד - דייוויס, וסלי, משבורן ומגלור - התדרדרה הקבוצה עד המקום האחרון באזור המערבי עם מאזן 18–64 בסיום העונה.
היסטוריה > 2005–2011: תקופת כריס פול

בעקבות סופת הוריקן קתרינה שפגעה בניו אורלינס כחודשיים לפני תחילת עונת 2005/2006, עברו ההורנטס לשחק במהלך שתי העונות הבאות באוקלהומה סיטי, תחת הכינוי "ניו אורלינס/אוקלהומה סיטי הורנטס". במהלך תקופה זו אירחו ההורנטס את מרבית משחקיהם הביתיים באולם פורד סנטר שבאוקלהומה סיטי, ולעיתים שיחקו באולם הקבוצה המקורי - ניו אורלינס ארנה.
בדראפט 2005 בחרו ההורנטס בבחירה הרביעית את כריס פול מאוניברסיטת וייק פורסט, שהעמיד לאורך העונה ממוצעים של 16.1 נקודות ו-7.8 אסיסטים למשחק וזכה בתואר רוקי העונה. יחד עם שחקן השנה השלישית דייוויד וסט, שרשם עונת פריצה עם 17.1 נקודות ו-7.4 ריבאונדים למשחק, הציגו ההורנטס יכולת משופרת וסיימו את העונה במקום העשירי במערב עם מאזן שלילי של 38–44. בפגרת המשחקים שלפני עונת 2006/2007 צירפה ניו אורלינס את טייסון צ'נדלר (משיקגו) ואת פג'ה סטויאקוביץ' (מאינדיאנה), אך למרות החיזוק סיימה גם עונה זו במקום העשירי במערב ומחוץ לפלייאוף ה-NBA.
בעונת 2007/2008 חזרו ההורנטס באופן קבוע לניו אורלינס, שאירחה באותה עונה את סוף-שבוע האולסטאר כחלק מקמפיין שיווקי לשיקום העיר. הודות לדירוגם של ההורנטס כמובילי טבלת המערב במחצית העונה, זכה מאמן הקבוצה ביירון סקוט לאמן את נבחרת המערב במשחק האולסטאר עצמו. בנוסף לסקוט, יצגו את ההורנטס במשחק גם השחקנים כריס פול ודייוויד וסט, בהופעתם הראשונה במשחק היוקרתי. את העונה הסדירה סיימה ניו אורלינס במקום השני במערב, אחרי לוס אנג'לס לייקרס, עם המאזן הטוב בתולדות המועדון - 56-26. בפלייאוף ה-NBA העפילה הקבוצה לסיבוב השני לאחר שניצחה את דאלאס מאבריקס בתוצאה 1–4, אך הפסידה בחצי גמר המערב לאלופה היוצאת, סן אנטוניו ספרס, בתום שבעה משחקים.
ההורנטס סיימו את עונת 2008/2009 עם מאזן חיובי 33–49, שהציב אותם במקום השביעי בלבד באזור המערבי החזק. בפלייאוף התמודדה הקבוצה מול המדורגת שנייה דנוור נאגטס, והפסידה לה בתוצאה 1–4. לקראת עונת 2009/2010 בחרה ניו אורלינס את דארן קוליסון ומרכוס ת'ורנטון בבחירות ה-21 ו-43 בדראפט, בהתאמה, וכמו כן שלחה את טייסון צ'נדלר לשארלוט בובקאטס בתמורה לאמקה אוקפור. בשל פתיחה מאכזבת לעונה, פוטר מאמן הקבוצה ביירון סקוט לאחר 5 עונות בתפקיד, ואת מקומו תפס הג'נרל מנג'ר ג'ף באוור. פציעות שונות ברגלו של כריס פול הגבילו את הרכז ל-45 משחקים בלבד, וההורנטס החמיצו את הפלייאוף לאחר שהעמידו מאזן שלילי של 37–45. בסיום העונה עזב באוור את עמדת המאמן, והחתים במקומו את מונטי ויליאמס בתפקידו הראשון כמאמן ראשי ב-NBA. במהלך עונת 2010/2011, ב-20 בדצמבר 2010, רכשה ליגת ה-NBA את הקבוצה מידי ג'ורג' שין בעלות של כ-300 מיליון דולר. בסיום העונה חזרו ההורנטס לפלייאוף, אך העפילו מהמקום השביעי בלבד במערב, והפסידו ללוס אנג'לס לייקרס בתוצאה 2–4.
היסטוריה > 2011–2013: הגעתו של אנתוני דייוויס

לפני תחילת עונת 2011/2012 ביקש כריס פול מההורנטס מעבר לקבוצה אחרת, עם העדפה לערים ניו יורק ולוס אנג'לס. ההורנטס הגיעו להסכמה על טרייד משולש עם לוס אנג'לס לייקרס ויוסטון רוקטס, אך הקומישינר של ה-NBA דייוויד סטרן, שהחזיק באופן זמני גם בתפקיד הבעלים של ניו אורלינס, הטיל וטו על העסקה. במסגרת הטרייד סוכם כי פול יעבור ללייקרס, בעוד פאו גאסול יעבור לרוקטס, וניו אורלינס תקבל את קווין מרטין, לואיס סקולה וגוראן דרגיץ' מיוסטון ואת למאר אודום מהלייקרס. נימוקו של סטרן לביטול הטרייד היה ההתחשבות בשאר בעלי הקבוצות בליגה, שהלינו על חוסר האיזון של העסקה לטובת הלייקרס. כשבוע לאחר מכן, ב-14 בדצמבר 2011, העבירו ההורנטס את פול בטרייד ללוס אנג'לס קליפרס בתמורה לאריק גורדון, כריס קיימן, אל-פארוק אמינו ובחירת דראפט עתידית. את העונה הסדירה, שמנתה 66 משחקים בלבד בעקבות שביתת שחקנים, סיימה ניו אורלינס במקום האחרון במערב עם מאזן 21–45.
לקראת סיום אותה עונה, ב-13 באפריל 2012, רכש את ההורנטס הבעלים של קבוצת ה-NFL ניו אורלינס סיינטס, טום בנסון, בעלות של כ-338 מיליון דולר. בסיום העונה הודיע בנסון כי הקבוצה תחליף את הכינוי "הורנטס" בשם שייצג יותר את מדינת לואיזיאנה.
בדראפט 2012 בחרה ניו אורלינס את אנתוני דייוויס בבחירה הראשונה בדראפט, ואת אוסטין ריברס בבחירה העשירית. כמו כן צירפו ההורנטס את הפאוור פורוורד ראיין אנדרסון, השחקן המשתפר של עונת 2011/2012.
היסטוריה > 2013–2019: ניו אורלינס פליקנס

ב-24 בינואר 2013 הודיעה הקבוצה במסיבת עיתונאים על שינוי שם הקבוצה ל"פליקנס" (שקנאים), על שם הציפור הלאומית של לואיזיאנה, והציגה את לוגו הקבוצה החדש. בסיום עונת 2012/2013, אותה סיימה הקבוצה במקום ה-14 במערב, החלפת שם המועדון נכנסה לתוקף. כשנה לאחר מכן הודיעה קבוצת שארלוט בובקאטס על החזרת הכינוי "הורנטס" לשארלוט, וכן על העברת המאזנים, השיאים והסטטיסטיקות של המועדון בעונות 1989 - 2002 למועדון שארלוט הורנטס הנוכחי. בכך אוחדה ההיסטוריה של קבוצות הכדורסל בשארלוט למועדון אחד. בהתאם, המאזנים והסטטיסטיקות של ההורנטס מאז עברו לניו אורלינס בעונת 2002/2003 נשארו על שם מועדון הפליקנס, שנחשב כי נוסד בשנת 2002.
בדראפט 2013 בחרו הפליקנס את נרלנס נואל בבחירה השישית, ושלחו אותו בטרייד לפילדלפיה 76' בתמורה לרכז ג'רו הולידיי ובחירת הדראפט ה-42, פייר ג'קסון. כמו כן צירפה הקבוצה את הקלע טייריק אוונס מסקרמנטו קינגס, כחלק מטרייד משולש עם פורטלנד טרייל בלייזרס. באותה עונה נבחר אנתוני דייוויס להשתתף במשחק האולסטאר לאחר שהעמיד ממוצעים של 20.8 נקודות, 10.0 ריבאונדים ו-2.8 חסימות למשחק, אך פציעות שונות של דייוויס, אנדרסון, הולידיי וגורדון הגבילו את הקבוצה למאזן שלילי 34–48 שהציב את הקבוצה במקום ה-12 במערב.
בעונת 2014/2015 חזרה ניו אורלינס לפלייאוף ה-NBA, לראשונה מזה 4 עונות, לאחר שניצחה 45 משחקים בעונה הסדירה. בסיבוב הראשון התמודדו הפליקנס מול המדורגת ראשונה, גולדן סטייט ווריורס, והפסידו לה בתוצאה 0–4. בסיום העונה פיטרה הקבוצה את המאמן מונטי ויליאמס, ומינתה תחתיו את אלווין ג'נטרי.
בעונת 2015/2016 סיימה ניו אורלינס במקום ה-12 במערב עם מאזן 30–52. בדראפט 2016 בחרו הפליקנס את הקלע באדי הילד בבחירה השישית, אך כבר בפברואר 2017 שלחו אותו בטרייד לסקרמנטו קינגס (יחד עם טייריק אוונס ושתי בחירות דראפט עתידיות) בתמורה לדמרקוס קאזינס. על אף יכולת טובה של דייוויס וקאזינס, אשר נבחרו לחמישיות העונה ב-NBA, שוב נותרה הקבוצה מחוץ לפלייאוף, עם מאזן שלילי 34–48. בפתיחת עונת 2017/2018 המשיך קאזינס להציג דומיננטיות עם ממוצעים של 25.2 נקודות ו-12.9 ריבאונדים למשחק, אך בפברואר 2018 סבל מקרע בגיד האכילס והושבת ממשחק עד סיום העונה. בהיעדרו של קאזינס התעלו דייוויס והולידיי, הובילו את הקבוצה לפלייאוף מהמקום השישי במערב, ואף גברו במפתיע על פורטלנד טרייל בלייזרס בסיבוב הראשון בתוצאה 4–0. בסיבוב השני הודחו הפליקנס מול הווריורס (1–4), אשר זכו בהמשך באליפות ה-NBA.
היסטוריה > 2019-הווה: עזיבת דייוויס והגעת זאיון ווילאמסון

בינואר 2019 הודיע כוכב הקבוצה אנתוני דייוויס על רצונו לעזוב את ניו אורלינס, וביקש מהקבוצה להעביר אותו בטרייד לקבוצה אחרת. בתגובה להצהרתו הפומבית נקנס דייוויס על ידי ה-NBA בסך 50,000 דולר. משלא סיכמו על עסקה עם אף קבוצה עד סיום מועד ההעברות ב-7 בפברואר, המשיך דייוויס לשחק עבור הפליקנס עד סיום העונה.
באפריל 2019 מינו הפליקנס את דייוויד גריפין כג'נרל מנג'ר של הקבוצה, במקומו של דני פרי שהחזיק בתפקיד באופן זמני.
בדראפט ה-NBA‏ 2019 ניצלו הפליקנס את הבחירה הראשונה כדי לבחור את כוכב ליגת המכללות זאיון ויליאמסון. באותו הקיץ העבירו הפליקנס את הפנים של המועדון בשנים האחרונות, אנתוני דייוויס, ללוס אנג'לס לייקרס תמורת לונזו בול, ג'וש הארט, ברנדון אינגרם, דיאנדרה האנטר ו-2 בחירות דראפט עתידיות. ויליאמסון היה פצוע לאורך מרבית העונה, אך ב-24 המשחקים בהם שיחק הציג יכולת גבוהה ונבחר לחמישיית הרוקיז של העונה. ברנדון אינגרם הפך לקלעי המוביל של הפליקנס, נבחר להשתתף במשחק האולסטאר וזכה בפרס השחקן המשתפר של העונה, אולם הקבוצה אכזבה וסיימה במקום ה-13 בלבד במערב. בסיום העונה הודיעה הקבוצה על פיטוריו של המאמן אלווין ג'נטרי.
בדראפט 2020 קיבלה ניו אורלינס את הבחירה ה-13 בסיבוב הראשון של הדראפט, בו היה בחרה את קיירה לואיס מאוניברסיטת אלבמה.
עונות העבר

| עונה | מאמן | מאזן ניצחונות | אזור | מיקום באזור | פלייאוף |
| --- | --- | --- | --- | --- | --- |
| 2002/2003 | פול סיילאס | 47–35 | מזרח | 5 | סיבוב ראשון |
| 2003/2004 | טים פלויד | 41–41 | מזרח | 5 | סיבוב ראשון |
| 2004/2005 | ביירון סקוט | 18–64 | מערב | 15 | — |
| 2005/2006 | ביירון סקוט | 38–44 | מערב | 10 | — |
| 2006/2007 | ביירון סקוט | 39–43 | מערב | 10 | — |
| 2007/2008 | ביירון סקוט | 56–26 | מערב | 2 | סיבוב שני |
| 2008/2009 | ביירון סקוט | 49–33 | מערב | 7 | סיבוב ראשון |
| 2009/2010 | ביירון סקוט, ג'ף באוורס | 37–45 | מערב | 11 | — |
| 2010/2011 | מונטי ויליאמס | 46–36 | מערב | 7 | סיבוב ראשון |
| 2011/2012 | מונטי ויליאמס | 21–45 | מערב | 15 | — |
| 2012/2013 | מונטי ויליאמס | 27–55 | מערב | 14 | — |
| 2013/2014 | מונטי ויליאמס | 34–48 | מערב | 12 | — |
| 2014/2015 | מונטי ויליאמס | 45–37 | מערב | 8 | סיבוב ראשון |
| 2015/2016 | אלווין ג'נטרי | 30–52 | מערב | 12 | — |
| 2016/2017 | אלווין ג'נטרי | 34–48 | מערב | 10 | — |
| 2017/2018 | אלווין ג'נטרי | 48–34 | מערב | 6 | סיבוב שני |
| 2018/2019 | אלווין ג'נטרי | 33–49 | מערב | 13 | — |
| 2019/2020 | אלווין ג'נטרי | 30–42 | מערב | 13 | — |
| 2020/2021 | סטן ואן גנדי | 31–41 | מערב | 11 | — |
| 2021/2022 | וילי גרין | 36–46 | מערב | 9 | סיבוב ראשון |
| 2022/2023 | וילי גרין | 42–40 | מערב | 9 | — |
לוגואים

לוגו הקבוצה בין השנים 2002–2008
לוגו הקבוצה בין השנים 2008–2013
לוגו הקבוצה מאז שנת 2013
מאמני הקבוצה

הנתונים מעודכנים לסוף עונת 2023/2024:
| מאמן | שנים | עונה סדירה> משחקים | עונה סדירה> ניצחונות | עונה סדירה> הפסדים | עונה סדירה>  % הצלחה | פלייאוף> משחקים | פלייאוף> ניצחונות | פלייאוף> הפסדים | פלייאוף>  % הצלחה | הישגים |
| --- | --- | --- | --- | --- | --- | --- | --- | --- | --- | --- |
| פול סיילאס | 2002–2003 | 82 | 47 | 35 | 0.573 | 6 | 2 | 4 | 0.333 | — |
| טים פלויד | 2003–2004 | 82 | 41 | 41 | 0.500 | 7 | 3 | 4 | 0.429 | — |
| ביירון סקוט | 2004–2009 | 419 | 203 | 216 | 0.484 | 17 | 8 | 9 | 0.471 | זכייה בפרס מאמן העונה (2008) |
| ג'ף באוור | 2009–2010 | 73 | 34 | 39 | 0.466 | — | — | — | — | — |
| מונטי ויליאמס | 2010–2015 | 394 | 173 | 221 | 0.439 | 10 | 2 | 8 | 0.200 | — |
| אלווין ג'נטרי | 2015–2020 | 400 | 175 | 225 | 0.438 | 9 | 5 | 4 | 0.556 | — |
| סטן ואן גנדי | 2020–2021 | 72 | 31 | 41 | 0.431 | — | — | — | — | — |
| וילי גרין | 2021–הווה | 246 | 127 | 119 | 0.516 | 10 | 2 | 8 | 0.200 | — |
מנהלי הקבוצה (ג'נרל מנג'רים)

| ג'נרל מנג'ר | תקופה |
| --- | --- |
בוב באס: 2002–2004
אלן בריסטו: 2004–2005
ג'ף באוור: 2005–2010
דל דמפס: 2010–2019
דני פרי: 2019
דייוויד גריפין: 2019–הווה
הישגים ופרסים > שיאים למשחק בודד

נקודות: 59, אנתוני דייוויס נגד דטרויט פיסטונס, 21 בפברואר 2016.
ריבאונדים: 26, אנתוני דייוויס נגד ברוקלין נטס, 2 בינואר 2019.
אסיסטים: 25, ראז'ון רונדו נגד ברוקלין נטס, 27 בדצמבר 2017.
חטיפות: 9, כריס פול נגד דאלאס מאבריקס, 20 בפברואר 2008.
חסימות: 10, אנתוני דייוויס נגד יוטה ג'אז, 11 במרץ 2018.
הישגים ופרסים > שיאי קריירה בקבוצה

הנתונים מעודכנים לסוף עונת 2023/2024, ומתייחסים לעונה הסדירה בלבד.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  נקודות: 1. אנתוני דייוויס - 11,059  2. דייוויד וסט - 8,690  3. כריס פול - 7,936  4. ג'רו הולידיי - 7,321  5. ברנדון אינגרם - 6,617 |  ריבאונדים: 1. אנתוני דייוויס - 4,906  2. דייוויד וסט - 3,853  3. פי. ג'יי. בראון - 2,675  4. יונאס ולנצ'יונאס - 2,368  5. טייסון צ'נדלר - 2,225 |  אסיסטים: 1. כריס פול - 4,228  2. ג'רו הולידיי - 2,833  3. ברנדון אינגרם - 1,487  4. טייריק אוונס - 1,139  5. גרייביס ואסקס - 1,063 |  חטיפות: 1. כריס פול - 1,010  2. אנתוני דייוויס - 639  3. ג'רו הולידיי - 638  4. דייוויד וסט - 396  5. הרברט ג'ונס - 338 |  חסימות: 1. אנתוני דייוויס - 1,121  2. דייוויד וסט - 435  3. אמקה אוקפור - 305  4. טייסון צ'נדלר - 269  5. ג'רו הולידיי - 267 |  |  |  |
הישגים ופרסים > פרסים אישיים

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  רוקי השנה כריס פול - 2006 השחקן המשתפר של העונה ברנדון אינגרם - 2020 מאמן השנה ביירון סקוט - 2008 MVP של משחק האולסטאר אנתוני דייוויס - 2017 מאמנים במשחק האולסטאר ביירון סקוט - 2008 |  חמישיית העונה הראשונה כריס פול - 2008  אנתוני דייוויס - 2015, 2017, 2018 חמישיית העונה השנייה כריס פול - 2009 חמישיית העונה השלישית ג'מאל משבורן - 2003  בארון דייוויס - 2004  כריס פול - 2011 |  חמישיית ההגנה הראשונה כריס פול - 2009  אנתוני דייוויס - 2018  ג'רו הולידיי - 2018 חמישיית ההגנה השנייה כריס פול - 2008, 2011  אנתוני דייוויס - 2015, 2017  ג'רו הולידיי - 2019 חמישיית הרוקיז הראשונה כריס פול - 2006  דארן קוליסון - 2010  אנתוני דייוויס - 2013  זאיון ויליאמסון - 2020 חמישיית הרוקיז השנייה מרכוס ת'ורנטון - 2010  הרברט ג'ונס - 2022 |  שחקנים במשחק האולסטאר ג'מאל משבורן - 2003  בארון דייוויס - 2004  ג'מאל מגלור - 2004  דייוויד וסט - 2008, 2009  כריס פול - 2008–2011  אנתוני דייוויס - 2014–2019  דמרקוס קאזינס - 2018  ברנדון אינגרם - 2020  זאיון ויליאמסון - 2021, 2023 |  |  |  |  |
הישגים ופרסים > שחקנים שמספר גופייתם הוצא לגמלאות

| מספר | שחקן | עמדה | שנים בקבוצה | תאריך הפרשה |
| --- | --- | --- | --- | --- |
| 7 | פיט מרוויץ' | קלע | 1974–1979 | 30 באוקטובר 2002 |
↑  מרוויץ' מעולם לא שיחק בקבוצת המועדון, אך גופייתו הופרשה בשל תרומתו לעיר ניו אורלינס כשחקן ניו אורלינס ג'אז בשנים הנ"ל.
קבוצת אלון (תברואה)

| --- | --- |
סמליל החברה
 נתונים כלליים
 סוג:  חברה פרטית
 מייסדים:  רפאל אלון
 תקופת הפעילות:  1974–הווה (כ־51 שנים)
 מיקום המטה:  ברקן
 שליטה בחברה:  רפאל אלון (2021-1974)
 ענפי תעשייה:  מתכת
 מוצרים עיקריים:  ייצור משאיות לאיסוף גזם, משאיות אשפה, תחנות מעבר לפסולת, מכולות אשפה ופחי אשפה רגילים וכן טמוני קרקע
 עובדים:  500
  
 www.alon-group.com
 
קבוצת אלון בע"מ היא חברת החזקות ורשת מפעלי תעשייה ישראלית בשליטת משפחת אלון. החברה הוקמה בשנת 1974, על ידי רפאל אלון  ועוסקת בייצור פתרונות ברי קיימא לתחום איכות הסביבה ובפרט מוצרי תברואה וכלי אצירה. החברה נרכשה באוקטובר 2023 על ידי קבוצת אלבר מקבוצת אליעזרא החזקות.
עיקר הפעילות העסקית של החברה הוא מול רשויות מקומיות, משרדי ממשלה ומערכת הביטחון הישראלית.
פיתוח וטכנולוגיה

החברה מפתחת ומייצרת מתקני תברואה  מסוגים שונים, בהם: משאיות אשפה מסוגים שונים כמו משאיות שמרוקנות את האשפה מהפח/המכולה לתוכן בשכונות מגורים, משאיות שמשנעות מכולות אשפה גדולות ופורקות את האשפה מהן באתר הפריקה על ידי זרוע, משאיות עם מנוף לאיסוף גזמי עצים ופסולת חריגה בגודלה, משאיות לשאיבת בקבוקים, דחסני אשפה נייחים, הקמת תחנות מעבר והפרדה לפסולת וכלי אצירה כגון פחים טמוני קרקע, דחסניות טמונות בקרקע ובמות הרמה תת-קרקעיות.
פעילויות

לקבוצה מספר חטיבות. חטיבה העוסקת בתחום תחנות המעבר והפרדה לפסולת. חטיבה נוספת עוסקת באיסוף אשפה והפקת חומרים למיחזור, הפרדתם לחומרי גלם ושינועם למפעלי המיחזור.. חטיבה אחרת עוסקת בהשכרת שטחי תעשייה ומבנים אשר בבעלות הקבוצה. כמו כן, לקבוצה יש חברת בת העוסקת בביצוע עבודות הנדסיות.
חברות-בת, חברות מוחזקות וחברות קשורות

"נוי שירותי תברואה" - לשעבר "המנוף אילת": חברה לאיסוף ופינוי פסולת, מיחזור והפעלת תחנות מעבר.
"קבוצת אלון" - לשעבר "אלון מתכת": ארבעה מפעלי ייצור הממוקמים בא.ת. ברקן, ורשת מוסכי שירות למשאיות אשפה ודחסני אשפה נייחים הממוקמים בשדרות, ברקן, אילת, אזור, ירושלים וחיפה.
"קבוצת אלון השקעות": מפעלי מתכת למסגרות כבדה.
"קבוצת אלון תשתיות" לעבודות בניין ועבודות הנדסיות.
פיגוע הירי במפעל בברקן

ב-7 באוקטובר 2018 התרחש פיגוע ירי במפעל "אלון" באזור התעשייה ברקן, ובו מחבל פלסטיני שעבד במפעל רצח שניים מעובדי המפעל.
טיפול שמרני

|  קישורים ומאגרי מידע |
| --- | --- |
 MeSH:  D000072700
 
טיפול שמרני הוא סוג של טיפול רפואי המוגדר על ידי הימנעות מאמצעים פולשניים כמו ניתוחים או פרוצדורות פולשניות אחרות, בדרך כלל מתוך כוונה לשמור על תפקוד או חלקי הגוף. לדוגמה, בדלקת התוספתן, טיפול שמרני עשוי לכלול המתנה וטיפול אנטיביוטי, בניגוד לניתוח להסרת התוספתן.
ההמתנה בטיפול והימנעות מפעולות כירורגיות מסתמכת על פעילות המערכת החיסונית, בתקווה שהכאב יחלוף מעצמו, תוך ריפוי טבעי, כפי שקורה לעיתים בכאבי אוזניים, הגדלה שפירה של הערמונית, ואף במצבי דיכאון.
בהגדרה רחבה יותר, המונח עשוי לכלול פעולות רפואיות שונות כגון פיזיותרפיה, טיפולים משלימים כמו טיפול בגלי הלם, ואף כינוי לשינוי אורח חיים (כגון הפחתת משקל, שינוי הרגלי אכילה, הרגלי שינה וכו'). פלסטין, לעיתים אף מקושרות תרופות סבתא עם טיפול שמרני, כמו אכילת מרק עוף בשעת צינון.
טיפול פליאטיבי דומה לטיפול שמרני, אך הוא מבוסס על נקיטת פעולה אקטיבית במטרה להקל על סבל החולה ולא לרפא, כמו במקרה של מחלה חשוכת מרפא. טיפול סימפטומטי אינו מתמקד בריפוי המחלה, אלא רק בהפחתת התסמינים שלה כגון סירופ לשיעול.
ראו גם

טיפול סימפטומטי
טיפול פליאטיבי
הערות שוליים

↑  "conservative treatment". TheFreeDictionary.com. נבדק ב-2016-04-25.
↑  "Medical Definition of CONSERVATIVE". www.merriam-webster.com. נבדק ב-2016-04-25.
↑  Bakker, Olaf J. (2012-04-05). "Should conservative treatment of appendicitis be first line?". BMJ (באנגלית). 344: e2546. doi:10.1136/bmj.e2546. ISSN 1756-1833. PMID 22491791.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
תחנת הרכבת מרכזית המפרץ

תחנת הרכבת מרכזית המפרץ היא תחנת נוסעים של רכבת ישראל המהווה חלק מהמרכז התחבורתי מרכזית המפרץ ומשרתת את אזור מזרח חיפה, העיר נשר, הקריות ואת אזור התעשייה והמסחר של הצ'ק פוסט ומפרץ חיפה.
זוהי תחנת הרכבת הראשונה בישראל המשרתת שתי מסילות נפרדות – שני הרציפים המשרתים את מסילת החוף של רכבת ישראל שוכנים בצמוד לסינמול ורציף אחד המשרת את מסילת העמק שוכן על גשר הממוקם מעל מרכזית המפרץ. כמו כן, זוהי תחנת הרכבת ראשונה בישראל שנבנתה ביוזמתו של משקיע פרטי ובמימון חלקי שלו.
התחנות שביניהן נמצאת תחנת מרכזית המפרץ הן חיפה מרכז – השמונה וחוצות המפרץ על מסילת החוף, ותחנת הרכבת יקנעם – כפר יהושע במסילת העמק.
היסטוריה

התחנה הוקמה בשנת 2001 על ידי רכבת ישראל ובמימונם של יזמים פרטיים - יזמי קניון לב המפרץ, החברות א. דורי, שופרסל ואמפל. היא נקראה "תחנת הרכבת לב המפרץ" על שם הקניון הסמוך לה, "לב המפרץ" (שכעבור שנים, הוסב שמו ל"סינמול"). בעלי השליטה ומתכנניה התבקשו לעצב את מעבר הנוסעים כך שיעבור בתוך הקניון. זוהי התחנה הראשונה שהוקמה בשיטה זאת ובעקבותיה נבנתה בשיטה דומה התחנה הסמוכה, תחנת הרכבת חוצות המפרץ. תחנת "לב המפרץ" החלה לפעול ב-6 בספטמבר 2001.
בשנת 2002 נפתחה "מרכזית המפרץ" במבנה זמני הסמוך לתחנת הרכבת. מהמבנה החדש יצאו קווי האוטובוס לכל חלקי הארץ, והחליפו את תחנת התחנה המרכזית בבת גלים. הסמיכות לתחנה הגבירה את תנועת הנוסעים בתחנת הרכבת.
ב-16 ביולי 2006, בעיצומה של מלחמת לבנון השנייה, שותקה תנועת הרכבות לתחנה לאחר שטיל קטיושה פגע במוסכי הרכבת במרכז חיפה והרג שמונה מעובדי רכבת ישראל. רק ב-14 באוגוסט (תום המלחמה), חודשה תנועת הרכבות לתחנה וממנה.
כחלק מהקמת מסילת העמק תוכננה הקמת תחנה חדשה במתחם מרכזית המפרץ, אשר תחילה יועד לה השם "לב המפרץ מזרח". עקב עיכוב בבניית התחנה, תחנה זו לא הייתה מוכנה לתאריך הפתיחה המקורי בשנת 2016. לבסוף, ב-3 ביולי 2018, כאשר הושלמה הבנייה, היא נפתחה כחלק מתחנת הרכבת מרכזית המפרץ, כרציף חדש המשרת את מסילת העמק "מרכזית המפרץ – קו העמק". באותה עת הוחלף השילוט בתחנה המקורית מ"לב המפרץ" ל"מרכזית המפרץ - קו החוף", ושמה של התחנה על שתי מסילותיה שונה ל"מרכזית המפרץ" (בדומה לשם מסוף האוטובוסים הסמוך).
מבנה התחנה

בתחנה עוברות שלוש מסילות – שתי מסילות כחלק ממסילת החוף ומסילה בודדת כחלק ממסילת העמק.
בתחנה שני רציפי צד המחוברים ביניהם באמצעות מעבר עילי. ניתן להיכנס ולצאת מן התחנה דרך המעבר העילי, המחובר לאולם נוסעים קטן שנמצא בתוך מרכז הקניות. במעבר זה על הולכי רגל לעבור דרך הקניון. בסוף שנת 2016 נפתחה בקצה הדרומי של רציף 1 יציאה נוספת מהתחנה, המגיעה ישירות למסוף האוטובוסים מרכזית המפרץ. בשנת 2018 הוקם גשר הולכי רגל נוסף מתוך מרכז הקניות ישירות אל מרכז התחבורה המשודרג מרכזית המפרץ.
בסוף 2017 החל פרויקט של רכבת ישראל לשדרוג תחנת הרכבת, במסגרתו הוארכו רציפי הרכבת בתחנת קו החוף לאורך של 373 מטרים. בנוסף נבנה גשר הולכי רגל באורך 60 מטרים המקשר את רציפי קו החוף לרציפי העמק. במסגרת שדרוג התחנה נבנו גם דרגנועים המובילים מהגשר לרציפים, חדרים טכניים וכן בוצעה הכנה לחשמול עתידי של קו הרכבת.
שירות רכבות בתחנה

| 0 | 1 | 2 |
| --- | --- | --- |
|  | קו הרכבת בית שאן — עתלית (קו העמק) עתלית • חיפה חוף הכרמל • חיפה בת גלים • חיפה מרכז השמונה • מרכזית המפרץ • יקנעם – כפר יהושע • מגדל העמק – כפר ברוך • עפולה • בית שאן |  |
| 0 | 1 | 2 |
| --- | --- | --- |
|  | קו הרכבת מודיעין מרכז — נהריה   מודיעין – מרכז • פאתי מודיעין • נמל התעופה בן-גוריון • תל אביב – ההגנה • תל אביב – השלום • תל אביב – סבידור מרכז • תל אביב – האוניברסיטה / אקספו • בנימינה • עתלית • חיפה – חוף הכרמל • חיפה – בת גלים • חיפה – מרכז השמונה • מרכזית המפרץ • חוצות המפרץ • קריית חיים • קריית מוצקין • עכו • נהריה |  |
| 0 | 1 | 2 |
| --- | --- | --- |
|  | קו הרכבת חיפה חוף הכרמל — כרמיאל   חיפה חוף הכרמל • חיפה בת גלים • חיפה מרכז השמונה • מרכזית המפרץ • חוצות המפרץ • קריית חיים • קריית מוצקין • אחיהוד • כרמיאל |  |
| 0 | 1 | 2 |
| --- | --- | --- |
|  | קו הרכבת באר שבע מרכז — כרמיאל   באר שבע – מרכז • באר שבע – צפון / אוניברסיטה  • קריית גת  • לוד • תל אביב – ההגנה • תל אביב – השלום • תל אביב – סבידור מרכז • תל אביב האוניברסיטה - אקספו • הרצליה • חדרה – מערב  • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • קריית מוצקין • אחיהוד • כרמיאל |  |
| 0 | 1 | 2 |
| --- | --- | --- |
|  | קו הרכבת באר שבע מרכז — נהריה   באר שבע – מרכז • באר שבע – צפון / אוניברסיטה • להבים – רהט • קריית גת • קריית מלאכי – יואב • מזכרת בתיה • רמלה • לוד • תל אביב – ההגנה • תל אביב – השלום • תל אביב – סבידור מרכז • תל אביב האוניברסיטה - אקספו • הרצליה • חיפה – חוף הכרמל • חיפה – בת גלים • חיפה מרכז – השמונה • מרכזית המפרץ • קריית מוצקין • עכו • נהריה |  |
.
ראו גם

צומת קישון
מרכזית המפרץ
תחנת הרכבת חוצות המפרץ
הערות שוליים

↑  תחנת רכבת "פרטית" ראשונה בקניון לב המפרץ, באתר גלובס, 29 באוגוסט 2001
הרכבת לכרמיאל בתחנה, רציפים 1 ו-2
תחנת הרכבת מרכזית המפרץ, קו העמק
תחנת הרכבלית ורציפי הרכבת של קו העמק, דצמבר 2020
רציפי קו החוף, 2006
הכניסה הצפונית לרציפי קו החוף, דצמבר 2020
תרשים התחנה
היציאה מקניון לב המפרץ אל תחנת הרכבת (2008) טרם שדרוג התחנה, והחלפת שמה ל"מרכזית המפרץ"
מינסוטה טימברוולבס

מינסוטה טימברוולבס (באנגלית: Minnesota Timberwolves) היא קבוצת כדורסל מהעיר מיניאפוליס שבמינסוטה, ארצות הברית, המשחקת בליגת ה-NBA. הקבוצה משובצת בבית הצפון-מערבי שבאזור המערב, ומארחת את משחקיה הביתיים באולם טארגט סנטר.
בין העונות 1997–2004 השתתפה הקבוצה בפלייאוף ה-NBA במשך 8 עונות רצופות, בהובלתו של השחקן קווין גארנט, אולם מאז העפילה לפלייאוף פעם אחת נוספת בלבד.
היסטוריה > הרחבת ליגת ה-NBA

ליגת ה-NBA חזרה לעיר מיניאפוליס בשנת 1989, לראשונה מאז עזבה מיניאפוליס לייקרס לעיר לוס אנג'לס בשנת 1960. ב-22 באפריל 1987 העניקה הנהלת הליגה את אחד מארבעת זיכיונות ההרחבה (שלושת האחרים היו: אורלנדו מג'יק, שארלוט הורנטס, ומיאמי היט) לבעלים המקוריים של המועדון מארב וולפסון והארווי ראת'ר. בעבר היו שתי קבוצות כדורסל במינסוטה ששיחקו בליגת ה-ABA, מינסוטה מוזיקיס, בין השנים 1967–1968 ומינסוטה פייפרס, בשנים 1968–1969. המועדון ערך תחרות לבחירת שם לקבוצה החדשה, ובסופו של דבר צומצמה הרשימה לשני שמות "טימברוולבס" ו"פולאריס" בחודש דצמבר, 1986. המועדון ביקש אז את הכרעתם של 842 חברי מועצת העיר מינסוטה לבחירת השם. חברי המועצה בחרו את השם "טימברוולבס" ברוב של שני שלישים מהוחרים. הקבוצה נקראה בשם "מינסוטה טימברוולבס" באופן רשמי ב-23 בינואר 1987. השם הנבחר מתייחס לזאבי היער, שריכוזם במדינה זו הוא הגבוה ביותר מבין 48 המדינות הראשונות שהצטרפו לארצות הברית.